b'\n_START_ARTICLE_\nPublius Cornelius Lentulus Sura\n_START_PARAGRAPH_\nPublius Cornelius Lentulus Sura (kuoli 5. joulukuuta 63 eaa.) oli roomalainen poliitikko ja sotilas. Lentulus oli Sullan kannattaja. H\xc3\xa4n oli kvestorina vuonna 81 eaa. ja preettorina vuonna 75 eaa. Preettorina h\xc3\xa4n vastasi tuomioistuimesta, jonka teht\xc3\xa4v\xc3\xa4n\xc3\xa4 oli palauttaa takavarikoitu omaisuus oikeille omistajilleen. H\xc3\xa4n oli konsulina vuonna 71 eaa., mutta censorit erottivat h\xc3\xa4net senaatista vuonna 70 eaa. korruptiosyytteiden takia. H\xc3\xa4net valittiin uudelleen preettoriksi vuonna 63 eaa. mink\xc3\xa4 j\xc3\xa4lkeen h\xc3\xa4n p\xc3\xa4\xc3\xa4si j\xc3\xa4lleen senaatin j\xc3\xa4seneksi. Lentulis kannatti tuolloin Catilinaa ja t\xc3\xa4m\xc3\xa4n salaliiton paljastuttua h\xc3\xa4net tuomittiin kuolemaan. Lentulus kuristettiin kuoliaaksi Ciceron m\xc3\xa4\xc3\xa4r\xc3\xa4yksest\xc3\xa4 ja senaatin suostumuksella.'